text: Предложение: Без задължителни тоги за адвокатите в съда – DeFakto.bg
  Home / Законът / Предложение: Без задължителни тоги за адвокатите в съда
  De Fakto 17.05.2019	Законът Напишете коментар 2,344 Прегледа
  Да отпадне законовото задължение за адвокатите да се явяват в тоги на съдебни заседания.
  Това предлагат в проект за промени в Закона за адвокатурата депутатите от "Воля" Симеон Найденов и Слави Нецов. Найденов е юрист и член на правната комисия на НС. Нецов обаче е специалист по автомобилна и транспортна техника.
  Конкретно двамата настояват за изменения в чл. 40, ал. 7 от Закона за адвокатурата. В момента текстът гласи:
  (7) (Доп. – ДВ, бр. 97 от 2012 г.) Адвокатът или адвокатът от Европейския съюз е длъжен да влиза в съдебното заседание облечен с тога, изискванията за която се определят с решение на Висшия адвокатски съвет.
  Предложението е думата "длъжни" да се замени с "може".
  Това ще даде възможност да отпадне едно на практика неизпълнимо задължение на адвокатите, като в същото време онези от тях, които желаят да са с тоги, също могат да го правят, заявяват двамата депутати.
  В момента единици са адвокатите, които изпълняват това законово изискване основно заради липсите на специално обособени помещения, които да ползват като съблекални или гардеборни, се сочи в мотивите за промянатта. В повечето областни градове, включително в София различните съдилища са в различни съдебни сгради, а понякога се налага в рамките на един ден един адвокат да се яви пред няколко от тях, което затруднява пренасянето и преобличането в тоги, добавят те.
  Задължението за адвокатите да се явяват в тоги пред съда е въведено още през 2004 г., а в различни съдилища ги глобяваха за неизпълнението му. Но през годините практиката наложи защитниците да не бъдат санкционират за липсата на тоги, тъй като не са виновни за материалната обезпеченост в съдилищата.
  По този повод още на 13 май 2010 г. ВСС препоръчва на ръководителите на съдилищата в страната да осигурят подходящи помещения за преобличането на адвокатите, но това не е сторено до днес.
  Законът – този за съдебната власт задължава също и съдиите, и прокурорите да заседават в тоги. Но те се преобличат в кабинетите си.
  Предишна "Невинен" за депутата Манол Генов по обвинение, че купувал гласове
  Следваща Премахването на задочното "Право" пак се отлага, за учебната 2020-2021 г.
  Обвиненията срещу Румен Овчаров за "Бобов дол" отидоха в спецсъда
  Върховната административна прокуратурата предупреди СОС и СДВР за провеждането на Луковмарш (допълнена)